**Portal GOV.SI**

[www.gov.si](http://www.gov.si)

**Zavod RS za zaposlovanje**

**Območna služba Ljubljana**

**Parmova 32**

**1000 Ljubljana**

Številka: 1002-16/2022/1

Datum: 15. 3. 2022

|  |  |
| --- | --- |
| **Zadeva:** | **JAVNI NATEČAJ** |

Na podlagi 58. člena Zakona o javnih uslužbencih (Uradni list RS, št. 63/07–UPB3, 65/08, 69/08-ZTFI-A, 69/08-ZZavar-E, 40/12-ZUJF, 158/20 – ZIntPK-C, 203/20 – ZIUPOPDVE 202/21 – odl. US in 3/22 – ZDeb) Urad Republike Slovenije za preprečevanje pranja denarja objavlja javni natečaj za uradniško delovno mesto:

**VIŠJI SVETOVALEC** v Uradu Republike Slovenije za preprečevanje pranja denarja, Sektorju za splošne zadeve in IT podporo (št. DM: 7008)

Pogoji za opravljanje dela:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 5 let delovnih izkušenj (oziroma 3 leta in 4 mesece delovnih izkušenj v primeru, da ima kandidat univerzitetno izobrazbo oziroma visoko strokovno izobrazbo s specializacijo oziroma magisterijem znanosti);
* opravljeno obvezno usposabljanje za imenovanje v naziv,

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. Obvezno usposabljanje za imenovanje v naziv bo moral izbrani kandidat, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Kandidat mora izpolnjevati tudi pogoje iz drugega odstavka 88. člena Zakona o javnih uslužbencih:

* da je državljan Republike Slovenije,
* da oseba ni bila pravnomočno obsojena zaradi naklepnega kaznivega dejanja, ki se preganja po uradni dolžnosti in da ni bila obsojena na nepogojno kazen zapora v trajanju več kot šest mesecev,
* da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Izpolnjevanje teh pogojev kandidat dokazuje s predložitvijo pisne izjave.

Prijava mora vsebovati:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena,
* pisno izjavo kandidata o vseh dosedanjih zaposlitvah, v kateri kandidat navede datum sklenitve (dan, mesec in leto) in datum prekinitve (dan, mesec in leto) delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu,
* pisno izjavo kandidata o zahtevani stopnji oz. izobrazbe na delovnih mestih na katerih je opravljal delo pri posameznem delodajalcu,
* pisno izjavo kandidata, v kateri izjavlja da je državljan Republike Slovenije, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojena na nepogojno kazen zapora v trajanju več kot šest mesecev, ter da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* pisno izjavo kandidata o opravljenem obveznem usposabljanju za imenovanje v naziv (v kolikor ga kandidat ima),
* soglasje kandidata, da za namen tega natečajnega postopka dovoljuje da kadrovska služba

Ministrstva za finance pridobi podatke iz 1., 4. in 5. alineje iz uradnih evidenc. V primeru da kandidat z vpogledom iz uradnih evidenc ne soglaša bo moral sam predložiti ustrezna dokazila.

V izbirni postopek bodo v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrščeni kandidati, ki izpolnjujejo natečajne pogoje.

Drugi odstavek 61. člena Zakona o javnih uslužbencih določa, da se izbirni postopek lahko opravi v več fazah, tako da se kandidati postopno izločajo. Opravi se v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora ali v drugi obliki.

Naloge, ki se opravljajo na tem delovnem mestu so:

* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi
* sodelovanje pri oblikovanju sistemskih rešitev in drugih najzahtevnejših gradiv
* samostojna priprava zahtevnih analiz, razvojnih projektov, informacij, poročil in drugih zahtevnih gradiv
* priprava internih aktov na področju zaščite podatkov in evidenc urada ter organiziranje in nadzor nad izvajanjem sistema zaščite podatkov in evidenc urada
* opravljanje nalog na področju notranje organizacijskih, finančnih in kadrovskih zadev urada
* sodelovanje pri opravljanju nalog na področju revizije, računovodstva in davkov ter priprava letnih in drugih obsežnih poročil
* druge naloge po nalogu direktorja

Z izbranim kandidatom bomo sklenili delovno razmerje za nedoločen čas, s polnim delovnim časom. Delo bo opravljal v Uradu Republike Slovenije za preprečevanje pranja denarja, Cankarjeva 5, Ljubljana, v nazivu višji svetovalec II.

Kandidat vloži prijavo v pisni obliki **na priloženem obrazcu (vloga za zaposlitev)** v **osmih** **dneh** po objavi, na naslov: Ministrstvo za finance, Kadrovska služba, p.p. 644, 1001 Ljubljana ali na elektronski naslov: gp.mf@gov.si, pri čemer veljavnost prijave ni pogojena z elektronskim podpisom. Prijave lahko pošljete tudi po pošti z označbo “za javni natečaj št. 1002-16/2022 Višji svetovalec v Uradu Republike Slovenije za preprečevanje pranja denarja, Sektorju za splošne zadeve in IT podporo (št. DM: 7008).

Kandidati bodo o izbiri pisno obveščeni najkasneje v roku 120 dni po objavi javnega natečaja. Obvestilo o končanem izbirnem postopku bo objavljeno na spletnem Portalu GOV.SI.

Za dodatne informacije o izvedbi natečaja pokličite go. Špelo Tomić na številko (01) 369-6665 o delovnem področju razpisanega delovnega mesta pa g. Damjana Režka na številko (01) 200-18-08.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | dr. Damjan Žugelj direktor  |
|  |  |  |